open-index/open-wikipedia-markdown huggingface dataset:
פסיונים

**פסיונים** (שם מדעי: Phasianinae) היא תת-משפחה במשפחת הפסיוניים שבסדרת התרנגולאים. עופות אלה חיים על הקרקע והם בולטים בצבעיהם ובנוצותיהם הראוותניות, בהם משתמשים הזכרים כדי להרשים את הנקבות אשר בניגוד אליהם, קטנות יותר ובעלות נוצות עמומות ופשוטות.

מינים מפורסמים מקבוצה זו כוללים את הטווס ההודי, הארגוס הגדול – העוף בעל הזנב הארוך ביותר ותרנגול בנקיבה, ממנו בוית תרנגול הבית.

### מיון
ב-2021 הוחלט לצרף לקבוצה זו מינים רבים, שנחשבו קודם לבני תת-משפחות אחרות ביניהם כל בני הקבוצות תרנגולי הודו ושכווים ששויכו במקור לתת-משפחות נפרדות וכן מיני חוגלות רבים:

**שבט Lerwini
***סוג ומין יחיד חוגלת שלג (*Lerwa lerwa*)
**שבט Ithaginini
***סוג ומין יחיד פסיון דם (*Ithaginis cruentus*)
**שבט Lophophorini
***סוג טרגופן (*Tragopan*)
***סוג חוגלה פסיונית (*Tetraophasis*)
***סוג מונאל (*Lophophorus*)
**שבט Pucrasiini
***סוג ומין יחיד פסיון קוקלאס (*Pucrasia macrolopha*)
**שבט תרנגולי הודו (Meleagridini)
***סוג תרנגול הודו (*Meleagris*)
**שבט שכווים (Tetraonini)
***סוג ומין יחיד שכווי הצווארון (*Bonasa umbellus*)
***סוג שכווי הלענה (*Centrocercus*)
***סוג שכווי מזרחי (*Dendragapus*)
***סוג שכווי אורנים (*Falcipennis*)
***סוג שכווי לבן (*Lagopus*)
***סוג שכווי (*Tetrao*)
***סוג שכווי יערות (*Tetrastes*)
***סוג שכווי ערבות (*Tympanuchus*)
**שבט Rhizotherini
***סוג ריזוטרה (*Rhizothera*)
**שבט Phasianini
***סוג חוגלית (*Perdix*)
***סוג שובל (*Syrmaticus*)
***סוג אפודי (*Chrysolophus*)
***סוג פסיון (*Phasianus*)
***סוג ומין יחיד פסיון ואליש (*Catreus wallichii*)
***סוג אוזני (*Crossoptilon*)
***סוג פסיון אדום-גב (*Lophura*)

## גלריה

קובץ:Chrysolophus pictus walking.JPG|אפודי הזהב
קובץ:082 -ROCK PTARMIGAN (6-10-2016) kougarok road, nome, alaska (12) (28228691426).jpg|שכווי הצפון
קובץ:Chrysolophus amherstiae 18092009.jpg|אפודי סהרוני
קובץ:Swinhoe's Pheasant 0673.jpg|פסיון סווינהו
קובץ:Wild Turkey -91 100- (26823792789).jpg|תרנגול הודו מצוי
קובץ:HIMALAYAN MONAL.jpg|מונאל ההימלאיה
קובץ:Grey partridge (46454530105).jpg|חוגלית אפורה
קובץ:Cheer Pheasant.jpg|פסיון ואליש
קובץ:20140417 Satyr-Tragopan.jpg|טרגופן פניני


## קישורים חיצוניים

*
קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
שכווים

**שֶׂכְוִוים** או **שֶׂכְוִיֵּי יְּעָרוֹת** (שם מדעי: Tetraonini) הוא שבט של עופות שוכני קרקע ממשפחת הפסיוניים. בעבר השכווים נחשבו לתת-משפחה (Tetraoninae), אך כיום משוייכים לתת-משפחת הפסיונים לאחר בדיקות פילוגנטיות חדשות. השכווים נפוצים רק בחצי הכדור הצפוני באירופה, אסיה ואמריקה הצפונית, לרוב סביב אקלים ממוזג.

אלו עופות קרקע בעלי דלדל מפואר וכיסי גרון גדולים אצל הזכרים, המתנפחים בעונת הרבייה כדי למשוך נקבות ולהרתיע יריבים. רבים מהם מתאספים יחדיו בבימות זירה. הנקבות לעומתם אפורות ודהויות והן אלו שמטפלות בקן, בביצים ובאפרוחים.

## מיון השכווים
* סוג בו מין יחיד שכווי הצווארון (*Bonasa umbellus*)
* סוג שכווי הלענה (*Centrocercus*)
* סוג שכווי מזרחי (*Dendragapus*)
* סוג שכווי אורנים (*Falcipennis*)
* סוג שכווי לבן (*Lagopus*)
* סוג שכווי (*Tetrao*)
* סוג שכווי יערות (*Tetrastes*)
* סוג שכווי ערבות (*Tympanuchus*)


קובץ:Sage Grouse in Grand Teton NP-NPS.jpg|שכווי לענה גדול
קובץ:Auerhahn-balz.jpg|שכווי ענק
קובץ:Lagopus muta -Iceland-8.jpg|שכווי השלג
קובץ:Dendragapus obscurus USNPS.jpg|שכווי כחול
קובץ:Attwater's Prairie Chicken.jpg|שכווי ערבות ענק


## קישורים חיצוניים

* 

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:שבטי בעלי חיים
אליפות העולם למועדונים 2001

**אליפות העולם למועדונים 2001** היא אליפות העולם לקבוצות כדורגל שאורגנה על ידי פיפ"א והייתה אמורה להיערך בשנת 2001 בספרד אך בוטלה.

## תכנון הטורניר וביטולו
הטורניר היה אמור להיות גרסה שנייה של אליפות העולם לקבוצות כדורגל 2000 שנערכה בברזיל שנה קודם לכן. הפעם נבחרה ספרד כמארחת הטורניר ו-12 קבוצות הוזמנו להשתתף. הקבוצות היו אמורות להתחלק לשלושה בתים בני 4 קבוצות כשהראשונה מכל בית והשנייה בעלת המאזן הטוב ביותר עולות לחצי הגמר, אלא שפשיטת רגל של חברה שווייצרית בשם ISL שהייתה שותפת השיווק של פיפ"א גרמה לביטול הטורניר. ב-18 במאי 2001 הודיעה פיפ"א על דחיית הטורניר ל-2003 בגלל 3 סיבות: מועדי תחרויות לאומיים ובינלאומיים, קשיים כלכליים במדינותיהם של חלק מהמשתתפות, אך בעיקר בגלל פשיטת הרגל של ISL. התחרות לא התקיימה לבסוף גם ב-2003 אך התקיימה בנוסח מחודש ביפן בשנת 2005.

## קבוצות משתתפות
הקבוצות שהוזמנו להשתתף בטורניר הן:

## הבתים
**בית א':**

**בית ב':**

**בית ג':**

## ראו גם
* גביע העולם בכדורגל

קטגוריה:גביע העולם בכדורגל לקבוצות
קטגוריה:תחרויות כדורגל ב-2001
קטגוריה:תחרויות כדורגל בספרד
טד טרנר

**רוברט אדוארד "טד" טרנר השלישי** (באנגלית: **Robert Edward "Ted" Turner III**; נולד ב-19 בנובמבר 1938) הוא איש עסקים אמריקאי, והבעלים של מספר חברות תקשורת גדולות. טרנר הקים בין היתר את רשת החדשות CNN, שהייתה הראשונה שהקדישה 24 שעות לשידורי חדשות בלבד. בנוסף, נודע טרנר גם כתורם למטרות שונות, בין היתר תרם מיליארד דולר לארגון האומות המאוחדות באמצעות קרן שהקים. טרנר גם היה בעליו של ארגון ההיאבקות WCW. בעברו, גם היה אלוף עולם בשייט.

## ביוגרפיה
טרנר נולד בסינסינטי, אוהיו שבארצות הברית. התחנך במכינת קולג' נוצרית לבנים-בלבד. החל להתחרות בשיט יאכטות בגיל 12 והתחרה במבחנים האולימפיים לאולימפיאדת טוקיו (1964). ב-1977 היה רב החובל של היאכטה Courageous בתחרות גביע אמריקה וב-18 בספטמבר 1977 הגן בהצלחה על תואר גביע אמריקה בניצחון 0–4 על אוסטרליה. ב-1993 נבחר להיכל התהילה של גביע אמריקה וב-2011 להיכל התהילה הלאומי לשיט.

טרנר ירש את סוכנות הפרסום של אביו ב-1963 לאחר שהלה התאבד. הוא הרחיב את עסקיו לתחומים אחרים בעולם התקשורת כשרכש תחנת רדיו באטלנטה ב-1970 והחל בבניית אימפריית "Turner Broadcasting System". כעשור לאחר מכן הקים את CNN, שהובילה מהפכה בעולם התקשורת, בעיקר לאחר סיקוריה הבולטים את אסון מעבורת החלל צ'לנג'ר (1986) ואת מלחמת המפרץ הראשונה (1990). קבוצת הבייסבול שרכש, האטלנטה ברייבס הפכה למותג לאומי בארצות הברית, והוא הקים את משחקי הרצון הטוב, מפעל ספורט שפעל במשך כ-15 שנים.

ב-1991 הוכתר כאיש השנה של המגזין טיים, והיה לאיש התקשורת הראשון שזוכה בכך.

בשנת 2000, קיבל תואר דוקטור לשם כבוד מטעם אוניברסיטת חיפה.

הונו הוערך בספטמבר 2011 על ידי המגזין פורבס כעומד על 2 מיליארד דולר.

בספטמבר 2018 סיפר טרנר בריאיון בטלוויזיה כי הוא סובל מדמנציה עם גופיפי לואי.

## עמדותיו הפוליטיות
טרנר ידוע כפרו-פלסטיני, ואף טען (בזמן שכיהן כמנכ"ל CNN) ב-2002 כי גם מדינת ישראל מבצעת טרור. בתגובה, ממשלת אריאל שרון הגיבה שהטענות של טרנר "טיפשיות".

ב-2006 בריאיון לתוכנית האירוח של דייוויד לטרמן, טען טרנר בעד ההתחמשות הגרעינית באיראן: "לנו (ארצות הברית) יש 28 אלף. למה להם (לאיראן) אסור 10? ושלא נדבר על ישראל- להם יש כ-100".

במעמד אחד כינה טרנר את מבצעי פיגועי 11 בספטמבר "אמיצים". עם זאת, בראיון מאוחר יותר טען ששגה בלשונו.

## קישורים חיצוניים

* 

* 
* 

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
*
קטגוריה:אנשי השנה של המגזין טיים
קטגוריה:אנשי עסקים אמריקאים
קטגוריה:מיליארדרים אמריקאים
קטגוריה:נדבנים אמריקאים
קטגוריה:תורמי התחייבות הנתינה
קטגוריה:זוכי פרס פיבודי
קטגוריה:משיטי יאכטות
קטגוריה:אישים שהונצחו בשדרת הכוכבים של הוליווד: קולנוע
קטגוריה:שייטים אמריקאים
קטגוריה:מקבלי תואר דוקטור לשם כבוד מאוניברסיטת חיפה
קטגוריה:זוכי פרס אמי הבין-לאומי: ניהול
קטגוריה:אמריקאים שהופיעו ברשימת טיים 100
קטגוריה:בוגרי אוניברסיטת בראון
קטגוריה:אנשי עסקים בתחום התקשורת
קטגוריה:זוכי הפרס ההומניטרי ע"ש נורמה זרקי
קטגוריה:אמריקאים שנולדו ב-1938
ונרה 6

**ונרה 6** הייתה הגשושית השישית בתוכנית ונרה הסובייטית ששימשה למחקר כוכב הלכת נוגה. היא שוגרה ב-10 בינואר 1969 מ-"טיאז'ולי ספוטניק" ("לוויין כבד" בתרגום מרוסית) לעבר נוגה במטרה להשיג מידע אטמוספירי בהמשך לקודמותיה ונרה 4 ו-5 ששוגרו לנוגה במטרה דומה. מסתה היבשה במסלול הייתה 1130 ק"ג.

הגשושית נבנתה בדומה לוונרה 4 אך שוב כמו ונרה 5 היא עוצבה באופן שעשה אותה חזקה ויציבה יותר. כשהתקרבה לאטמוספירה של נוגה שחררה הגשושית קפסולה במשקל 405 ק"ג עם ציוד מחקר מדעי. בזמן הירידה לעבר נוגה נפתח מצנח כדי להאט את ירידתה לעבר פני כוכב הלכת. הגשושית נכנסה לאטמוספירה של נוגה במהירות של כ -11.17 ק"מ בשנייה בשעה 06:05 UT ב-17 במאי 1969.

ב-17 במאי 1969 במהלך הירידה המואטת שאפשר המצנח הגשושית החזירה מידע במשך 51 דקות על האטמוספירה של נוגה. היא נחתה בנקודות הציון 5° דרום 23° מזרח. הגשושית גם נשאה מדליון ועליו סמל ברית המועצות ותמונה של לנין על רקע צידה האפל של נוגה.

על סמך הנתונים שהתקבלו ממשימות ונרה 4, 5, ו-6, חשפו החוקרים מידע נוסף. מדידות מדויקות יותר של הרכב האטמוספירה התבצעו בעזרת ניסויים כימיים. משהתברר שהאטמוספירה צפופה הרבה יותר ממה ששיערו בעבר צוידה הגשושית במצנחים קטנים יותר כדי שתוכל לאסוף מידע כמה שיותר קרוב לפני השטח. האטמוספירה כללה 97 אחוז דו־תחמוצת הפחמן, פחות משני אחוז חנקן ופחות מ-0.1 אחוז חמצן.

## קישורים חיצוניים

* מידע מאתר נאס"א

## הערות שוליים

קטגוריה:גשושיות סובייטיות
קטגוריה:תוכנית ונרה
קטגוריה:1969 בברית המועצות
מפסק

**מַפְסֵק**, **בּוֹרֵר** או **מֶתֶג** (**חשמלי**) הוא מנגנון מכני שיכול למַתֵּג (לפתוח ולסגור) מעגל חשמלי, לעיתים תוך הפסקת זרם חשמלי. המפסק נועד לאפשר מספר אופני פעולה של המערכת בהתאם לרצונו של המפעיל או בהתאם לתנאים נמדדים (למשל בהתאם לטמפרטורה). מפסקים מופעלים באופן ידני או על ידי אות חשמלי (למשל שער לוגי), בדרך כלל.

למפסק שני מצבים אפשריים: **פתוח**, בו המעגל מנותק ו**לא** יכול לזרום בו זרם, ו**סגור**, בו המעגל מחובר ו**ייתכן בו זרם**.
עוצמת הזרם והמתח החשמלי אותו המפסק מנתק קובעת את גודלו הפיזי של המפסק. בחלק מהמפסקים, בעת פתיחה של המפסק נוצרת קשת חשמלית.

## צורת פעולה

רוב מכריע של המפסקים פועלים על ידי ניתוק פיזי של מוליכים חשמליים והרחקתם זה מזה. יוצאי דופן הם מפסקי מצב מוצק הפועלים על ידי הפיכת תווך מוליך לתווך מבודד.
על מנת שמפסק יהיה יעיל, המרחק בין המוליכים במצב פתוח צריך להיות כזה שלא יאפשר פריצה על ידי קשת חשמלית. מכיוון שמרחק הפריצה יחסי למתח המעגל, הרי שגודל מפסקים נגזר העיקר מהמתח החשמלי. כאמור, בפתיחה של מעגל חשמלי נוצרת קשת, ומפסק שנועד לבצע פעולה כזאת צריך להיות מסוגל לספוג את האנרגיה הנובעת מהקשת עד לכיבויה. מפסקים לעוצמות זרם גבוהות מכילים אמצעים מיוחדים לכיבוי הקשת. מפסקים למתח מעל 1000 וולט נדרשים להתמודדות עם קשתות חשמליות רבות עצמה, ולכן בעלי מבנה מיוחד המבטיח ניתוק המעגל וכיבוי מהיר של הקשת מבלי שהמפסק יינזק.

## סוגי מפסקים
### מאפיינים בסיסיים
המאפיינים הבסיסיים של מפסקים הם:
* מספר קטבים (לרוב בין 1 ל-4)
* המתח הנומינלי עבורו נועד המפסק - שימוש במפסק תחת מתח גבוה מזה לו הוא נועד יגרום לפריצת חומר הבידוד ולקצר במפסק.
* זרם עבודה - הזרם המקסימלי אותו יכול המפסק לסבול בעת פתיחתו, מבלי שייגרם נזק למפסק.
* כושר ניתוק - הזרם המקסימלי שהמפסק מסוגל לנתק. זרם זה עלול להסב נזק למפסק.
* מנגנון הפעלה - ידני, אוטומטי (פתיחה וסגירה), חצי אוטומטי (פתיחה אוטומטית וסגירה ידנית).
### תצורה
למפסקים המיועדים להפעלה ידנית שתי תצורות נפוצות:
* מפסק "טוגל" (Toggle), הבנוי כמנוף שניתן להסיט לשני מצבים (קיימים גם מפסקים עם שלושה מצבים). הדוגמה הנפוצה והמוכרת למפסקי טוגל היא מפסקי התאורה הביתיים.
* מפסק פקט או מפסק בורר - מפסק בעל מבנה סיבובי המאפשר מספר רב של מצבים.
תצורה נפוצה פחות למפסקים היא לחצן.
### תפקיד
נהוג לחלק מפסקים לפי התפקוד לו נועדו:
* "מפסק" משמש בדרך כלל לתיאור מפסק שנועד לפתוח מעגל בו זורם זרם חשמלי.
* מנתק הוא בדרך כלל מפסק שנועד לפתוח מעגלים שלא בעת זרימת זרם, או מעגלים שלא אמור לזרום בהם זרם (למשל חיבורי הארקה).
* ממסר הוא מפסק הנשלט באמצעות אות חשמלי. בזרמים חזקים יקרא הממסר "מגען".
* מפסק חצי אוטומטי הוא מפסק שנועד לפעול באופן אוטומטי בעת תקלה במעגל.


Changeover switches.jpg|מפסקים חשמליים (כולל סרגל בצד שמאל, לצורך קנה מידה)
On-Off Switch.jpg|מפסק טוגל במצב סגור
Selector switch.jpg|מפסק בורר למד מתח


## ראו גם
* מיתוג
* מפסק חירום

## קישורים חיצוניים

* נתיך זה לא סתם חוט, באתר מוזיאון המדע בירושלים
* 

קטגוריה:רכיבים חשמליים
קטגוריה:רכיבים בלוחות חשמל
קטגוריה:מכשירי חשמל: רכיבים
אזור האגמים וילנדרה

מראה באגם מונגו|ממוזער|250px
**אזור האגמים וילנדרה** (אנגלית **Willandra Lakes Region**) הוא אתר מורשת עולמית המשתרע על שטח של כ-2,400 קמ"ר בדרום-מערב ניו סאות' ויילס שבאוסטרליה. לאזור חשיבות תרבותית וטבעית רבה והוא כולל עדויות חשובות להתיישבות אנושית קדומה וכן את אתר שריפת הגופות העתיק ביותר הידוע לאדם.

## האתר
באזור מערכת של אגמים יבשים מתקופת הפליסטוקן אשר נוצרו במהלך שני מיליוני השנים האחרונות, וחופי רובם מוקפים בדיונות בצידם המזרחי. הדיונות של אגם מונגו ידועות במיוחד והן זכו לכינוי "החומה הסינית" (Walls of China). אורך הדיונות שמזרחית לאגם מונגו הוא 26 ק"מ וגובהן עד 30 מטר. 

המערכת כוללת חמישה אגמים גדולים המחוברים זה לזה ו-14 אגמים קטנים יותר. שטחם של האגמים נע בין 6 ל-350 קמ"ר. כאשר הנהר המוביל מים אל האגמים חדל מלזרום, הם הפכו למלוחים יותר וגוועו בהדרגה מדרום לצפון. כיום האגמים הם מישורים שטוחים שבהם שיחים נמוכים ומשטחי עשב, המסוגלים להתמודד עם מליחותה הגבוהה של הקרקע. כ-10% משטח האזור, הכוללים שני שלישים משטחו של אגם מונגו, הם פארק לאומי מוכרז על ידי ממשלת אוסטרליה. 

קו החוף העתיק של האגמים מתאפיין בשלוש שכבות של סלעי משקע:
* שכבת גול גול (Gol Gol) - המשקעים המוקדמים ביותר שקעו במקום לפני 50,000 שנים ויותר וציבעם כתום-אדום.
* שכבת מונגו (Mungo) - השכבה המאוחרת יותר, המתוארכת לפרק הזמן שהחל לפני 50,000 שנים ונמשך עד לפני 19,000 שנה, והיא כוללת חרסית וחול קוורץ נקי. שכבה זו היא העשירה ביותר בממצאים ארכאולוגיים. 
* שכבת זאנסי (Zanci) - השכבה המאוחרת ביותר, העשויה מאבק חרסית שהועף על ידי הרוח ונערם לדיונות בעת שהאגמים שינו את גובה מפלסם, טרם גוועו באופן סופי.

## תולדות המקום
ממצאים ארכאולוגיים מראים שרידי התיישבות אנושית לחופי האגמים המתוארכים כבני 50,000 שנים. חפירות חשפו שרידי גופת אישה שרופה חלקית בדיונה סמוך לאגם מונגו. היא תוארכה בתחילה כבת 26,000 שנים, אך בשנת 2003 נקבע כי היא בת 40,000 שנה לערך. כך או כך, התגלית הפכה את המקום לאתר שריפת הגופות העתיק ביותר הידוע. עוד התגלו בשנת 1974 שרידיו של גבר שנקבר באוכר אדום וגילו הוא כ-40,000 שנים. גם עדות זו למנהג קבורה זה, אשר בימינו רווח בשטחי צרפת ובמקומות אחרים, היא המוקדמת בעולם. 

במהלך עידן הקרח האגמים היו מלאים וההתיישבות האנושית ניזונה מהדגה העשירה, כמו גם מחיות כיס ומציפורי אמו. כשהאגמים החלו לסגת נסמכו התושבים גם על צמחים. קיימות גם עדויות ליישוב אנושי בווילנדרה במהלך 10,000 השנים האחרונות.

## החי והצומח
קיימים 22 מיני יונקים, בייחוד עטלפים, באזור אגמי וילנדרה, ולאלה מצטרפים 40 מיני זוחלים ודו-חיים ו-137 מיני עופות, בהם תוכאים, קקדואיים ופרושיים. הצומח אופייני לאקלים חצי צחיח, ולמעט עצי אקליפטוס, הוא כולל שיחים ועשבים דלילים.

## קישורים חיצוניים

*האזור באתר ממשלת אוסטרליה

קטגוריה:אוסטרליה: אתרי מורשת עולמית
קטגוריה:אוסטרליה: גאולוגיה
קטגוריה:ניו סאות' ויילס: גאוגרפיה
קטגוריה:תקופת האבן
קטגוריה:אוקיאניה: אתרים ארכאולוגיים
וילנדרה
אייר סיני

**אייר סיני** (בערבית:  **سيناء للطيران**, באנגלית: **Air Sinai**) הייתה חברת תעופה מצרית שהפעילה את קו הטיסה בין קהיר לתל אביב.

## היסטוריה
החברה נוסדה בשנת 1982 בעקבות חתימת הסכם השלום בין ישראל למצרים כדי לקיים קשר תעופתי בין שתי המדינות. החברה הוקמה על ידי חברת איג'יפטאייר שמסיבות תדמית לא הייתה מעוניינת לטוס לישראל. טיסותיה הראשונות של החברה היו במטוס בואינג 737-200 שנחכר מחברת איג'יפטאייר. בסוף שנות ה-80 החלה החברה לקיים גם טיסות שכר בעבור איג'יפטאייר, בנוסף לטיסותיה הסדירות לתל אביב, החברה קימה טיסות לתל אביב בלבד. החברה הפעילה מטוסי בואינג 737-500 ואיירבוס 220 של איג'פטאייר עד אשר יצאו משירות. החברה הפעילה 2 מטוסים מדגם אמבראר E-170 של איג'יפטאייר אקספרס.

ב-3 באוקטובר 2021 החלה חברת האם איג'יפטאייר להפעיל טיסות מקהיר לתל אביב במקום אייר סיני.


ERJ170 Egyptair Express SU-GDG MLA February 2011.jpg


## קישורים חיצוניים

* 

## הערות שוליים

קטגוריה:חברות תעופה מצריות
קטגוריה:יחסי ישראל–מצרים
קטגוריה:חברות תעופה שנסגרו
Web (דפדפן)

**Web** הוא דפדפן קוד פתוח המיועד לסביבת לינוקס, ומגיע כרכיב בלתי נפרד של הסביבה הגרפית GNOME.

Web מבוסס על המנוע Webkit אשר עליו מבוססים גם הדפדפנים ספארי וכרום (בעבר הוא היה מבוסס של המנוע גקו, הנמצא בשימוש גם בדפדפנים אותם מפתחת קרן מוזילה) והוא תומך בלשוניות, חסימת חלונות קופצים, ניהול עוגיות ואפשרות לתוספת של הרחבות שונות.

Web נודע בעבר בשם Epiphany. הוא פותח על ידי מרקו פסנטי גריטי, כהמשכו של הדפדפן Galeon.

## תכונות
### נוחות השימוש
Web נועד להיות דפדפן פשוט וקל לשימוש, לכן כברירת מחדל הוא מציע מגוון מזערי של תכונות, הניתנות להרחבה באמצעות תוספים שונים.

### מערכת סימניות מתקדמת
בניגוד לדפדפנים נפוצים אחרים, מערכת הסימניות של Web אינה מבוססת על תיקיות אלא על קטגוריות, כאשר סימניה מסוימת יכולה להימצא בכמה קטגוריות במקביל. חידוש נוסף בנושא שקיים ב־Web הוא הסימניות החכמות: סימניות היכולות לקבל כארגומט טקסט כלשהו שיוצב במקום המתאים ב־URL. דבר זה מאפשר לדוגמה להשתמש בסימניות לגישה מהירה למנועי חיפוש. הסימניה החכמה מאפשרת ליצור שדה קלט מתאים בסרגל הכלים.

### גמישות
תכנונו של Web מאפשר הרחבה של יכולותיו. באמצעות הרחבות באפשרותם של המשתמשים להפעיל אפשרויות שאינן קיימות בברירת המחדל של הדפדפן, כדוגמת "מחוות עכבר" (הפעלת אפשרויות שונות בדפדפן באמצעות לחיצות ותנועות קבועות מראש בעכבר), חסימת פרסומות, סנכרון הסימניות עם שירותי שיתוף סימניות (כמו del.icio.us) ועוד.

ל־Web יש הרחבות רשמיות המתוחזקות על ידי מפתחיו. הרחבות צד שלישי פופולריות ומוצלחות כדוגמת Epilicious זוכות להיכנס לחבילה.
הרחבות לדוגמה הן Adblocker, באמצעותו ניתן לחסום פרסומות ב־Web, ו־Greasemonkey, המאפשרת למשתמשים לשנות התנהגות האתרים באמצעות תסריטים.

### שילוב עם GNOME
כדפדפן הרשמי של סביבת העבודה גנום, Web הוא בעל שילוב מלא עם סביבת העבודה GNOME - הן מבחינת המראה והן מבחינת ההתנהגות.
* Web מבוסס על GTK+, דבר המקנה לו מראה טבעי של יישום גנום.
* לעומת דפדפנים אחרים כמו פיירפוקס או אופרה, Web תומך בהגדרות של סביבת העבודה GNOME, ולכן אין כפילויות בהגדרות הרשת וערכות הנושא.
* שילוב עם NetworkManager המבטיח ש־Web ידע מתי הרשת לא זמינה ויעבור למצב לא מקוון.
* ההרחבה "News Feed Subscription" מאפשרות בקלות להירשם ל־RSS בקוראי ה־RSS של גנום.

## נתח שוק
Web תופס נתח זעום משוק הדפדפנים. היותו תלוי בסביבת העבודה GNOME (שזמינה רק למערכות הפעלה ממשפחת ה־UNIX) מונעת ממנו להיות בשימוש נרחב כמו פיירפוקס.

תופעה נוספת המקשה על התפתחות המיזם היא שרבות מהפצות הלינוקס עם סביבת GNOME מחליפות את Web בפיירפוקס כדפדפן ברירת המחדל.

## קישורים חיצוניים

* 

קטגוריה:דפדפנים
קטגוריה:תוכנה חופשית
קטגוריה:GNOME
קטגוריה:תוכנות שהושקו ב-2003
עברנו את פרעה

**"עברנו את פרעה"** הוא מיני-אלבום שהוציא הזמר מאיר אריאל בשנת 1990. מאז שיצא המיני-אלבום על גבי תקליט שדרים הוא מעולם לא יצא על גבי תקליטור והפך לנכס אספנים.

האלבום מורכב מארבעה שירים אשר הוקלטו במהלך השנים 1989–1990. כל שיר הוקלט באולפן אחר, ועל ידי מפיקים מוזיקליים שונים. בתקליט נכלל השיר "אולה בבו", שהיה אחד משיריו המוקדמים אולם עד לתקליט זה לא נכנס לאלבומיו של אריאל. בתקליט משתתפים דורי בן זאב ודפנה ארמוני כזמרים אורחים.

שיר הנושא ("עברנו את פרעה, נעבור גם את זה") נחשב לאחד מלהיטיו הגדולים של אריאל. כל אחד מהבתים בשיר המספר על קשייו של כותב השיר מסתיים במשפט "עברנו את פרעה, נעבור גם את זה". השיר נתפס כשיר נחמה ובתקופת מלחמת המפרץ, זמן קצר לאחר צאת השיר, הושמע רבות. בתקופת מגפת הקורונה, 30 שנים מאוחר יותר, זכה השיר לעדנה מחודשת.

כאשר הסבה חברת התקליטים אן אם סי את האלבומים של אריאל מתקליט לתקליטור היא כללה את השירים באלבומיו הראשונים, כאשר על עטיפתו האחורית של האלבום מופיע הכיתוב "שיר אורח" בצמוד לשם השיר. כל השירים כלולים באוסף הכפול משירי אריאל, "המיטב", שיצא ב-2004.

## מקור שם האלבום
לדברי שירז, בתו של מאיר אריאל, אביה אמר לה ששמע את המשפט מאחד הסוחרים בשוק הכרמל.

רוביק רוזנטל טוען כי האמרה נשענת על בדיחה שבה מתלונן יהודי על כך שהמשיח עומד להגיע, והוא ייאלץ לעזוב את השפע הגלותי ולנדוד לישראל. "לא נורא," אומרת אשתו, "עברנו את פרעה, נעבור גם את המשיח".

סברה נוספת היא שהשורה מושפעת מהשיר "אנחנו נעבור", שכתב יחיאל מוהר בתקופת ההמתנה שלפני מלחמת ששת הימים: . מאיר אריאל, ששירת אז בחטיבה 55 של מוטה גור, שמע את שירו של מוהר, שהגיע לחזק את ידיהם של הלוחמים, ולימים כתב את השיר "עברנו את פרעה".

## רשימת השירים
# "עברנו את פרעה" (6:49, הפקה מוזיקלית: מאיר אריאל ושלום חנוך)
# "אולה בבו" (3:48, הפקה מוזיקלית: מאיר אריאל, משה לוי ושלום חנוך)
# "נרקומן ציבור" (5:25, הפקה מוזיקלית: מאיר אריאל ויואב שדמה)
# "שיר הקומבינה" (5:31, הפקה מוזיקלית: דורון פיקר)

## קישורים חיצוניים

* רוביק רוזנטל, עברנו את פרעה כהמנון הקורונה, וצרור פתגמי רפואה, באתר "הזירה הלשונית", 8 באפריל 2020

## הערות שוליים

קטגוריה:מיני-אלבומים מ-1990
קטגוריה:אלבומי מאיר אריאל
קטגוריה:מיני-אלבומים בעברית
קטגוריה:אלבומי חברת נענע דיסק
שערי תשובה

שמאל|ממוזער|250px|שערי תשובה
**שערי תשובה** הוא ספר מאת רבנו יונה גירונדי העוסק בתשובה ובכפרה על חטאים. ספר זה הוא שריד חלקי מספר גדול יותר שאבד, בשם "שערי צדק", שמוזכר בידי בני הדור שאחריו. לא ידוע בוודאות אם נותרו שרידים נוספים.

## הספר וחלקיו
הספר "שערי תשובה" נחלק לארבעה חלקים, או "שערים":
*השער הראשון מפרט את פעולות התשובה הנדרשות מהחוטא הבא לשוב. ביניהם מונה המחבר את החרטה, עזיבת החטא, היגון, שבירת התאוה הגשמית, הווידוי, התפילה ועוד.
*בשער השני מונה המחבר שישה גורמים המביאים את האדם לחזרה בתשובה: צרות, זקנה, מוסר, עיסוק בתורה, עשרת ימי תשובה וחשש ממוות פתאומי.
*השער השלישי אינו דן כמעט בנושא חזרה בתשובה, אלא בפירוט של עשרות מצוות ועבירות, מסודרים לפי חומרתן. המחבר עשה זאת כדי שידע השב בתשובה את "גודל כל חטא מחטאיו... כי לדעתו רוב העוון וגודלו, נפשו ירעה (=מרירה) לו, או אז יכנע לבבם ואז ירצו את עוונם".

:רבנו יונה מחלק את מערכת העברות לעשרה חלקים או "מדרגות", מן הקל אל הכבד. המדרגה הראשונה היא האיסורים מדרבנן, והעשירית היא העברות ש"אין לעושיהן חלק לעולם הבא". בשער זה דן המחבר גם במהותן של ארבע הכתות ש"אינן מקבלות פני שכינה".
*השער הרביעי מפרט את סוגי הכפרה הנדרשים לעברות השונות. ישנן עברות שדי בתשובה כדי לכפר עליהן, ישנן כאלו שיש להמתין גם לכפרת יום הכיפורים, ישנן כאלו הדורשות גם ייסורים, וישנה אף עברה שאינה מתכפרת אלא על ידי המוות. בשער זה מחדש המחבר, שיום הכיפורים אינו מכפר על כל העברות.

בנוסף כתב רבינו יונה קונטרס קצר בשם "יסוד התשובה" המהווה מעין תקציר הדרכה לחוזר בתשובה.

### הספר "שערי צדק"
כפי האמור, הספר הוא שריד לספר גדול יותר בשם "שערי צדק" שאבד. ישנם כנראה שרידים נוספים:

א. הספר "יסוד היראה" (קרוי גם ספר היראה) שנספח ברוב ההוצאות לשערי תשובה, הוא כנראה "שער היראה" מתוך שערי צדק. אך יש המפקפקים בייחוס ספר זה לרבנו יונה בכלל, וסבורים כי הספר חובר באשכנז או בצרפת, ושם מחברו לא נודע.

ב. בפירושו הנודע של רבינו יונה לספר משלי מופיעים קטעים מתוך "שערים" והכוונה כנראה לציטטות מתוך ספרו שערי צדק.

ג. הספר "שערי העבודה" (בני ברק תשכ"ז), הוא לפי טענת המו"ל - רבי בנימין יהושע זילבר - מפרי עטו של רבינו יונה, ומהווה חלק נוסף מן הספר שערי צדק העלום. המו"ל טוען כי את הספר איתר בנו בכתב יד. בהוצאות מאוחרות של הספר הוא מביא הוכחות נוספות לזיהוי, ודוחה השגות שונות עליו. רבי יעקב ישראל קניבסקי סבר שהספר לא חובר על ידי רבנו יונה. לעומת זאת, ישראל משה תא-שמע סבר שהזיהוי מבוסס וכי בעלותו של רבנו יונה על החיבור היא ודאית.

## לקריאה נוספת
*יוסף ויכלדר, "ורבים השיב מעון", "המודיע" ט"ו אלול תשס"ו

## קישורים חיצוניים

* ספר "שערי תשובה" באתר דעת
* סדרת שיעורים בשערי תשובה מאת הרב בועז שלום באתר 'טעמו וראו'
*

## הערות שוליים

קטגוריה:ספרי מוסר
קטגוריה:ספרי המאה ה-13
קטגוריה:ספרי מצוות
קטגוריה:תשובה
רוואנשיזם

[ממוזער|שמאל|290px|"הכתם השחור", ציור מ-1887 מאת אלבר בטנייה: מורה צרפתי מצביע בפני הילדים על [אלזס-לורן|חבלי אלזס ולורן המסומנים בצבע שחור במפת צרפת.]]
**רוואנשיזם** (מצרפתית: **Revanchisme**) הוא מושג הקיים בפוליטיקה האירופאית מאז 1871 ומבטא שאיפות של עמים או מדינות להשיב לאחור תוצאות של מלחמות שהביאו לאובדן טריטוריות.

צרפת הובסה במלחמת צרפת–פרוסיה בשנת 1871 ובהתאם לחוזה פרנקפורט איבדה את המחוזות אלזס ולורן. העם הצרפתי ראה בכך השפלה לאומית והתפתחה בו תנועה חזקה של "רבנשיסטים", צרפתים שרצו בסיבוב מלחמה נוסף, שבמהלכו, כך קיוו, יחזירו לעצמם את המחוזות האבודים. חלקים גדולים מהעם הצרפתי נשאבו אל התנועה הרבנשיסטית שהיו לה נציגים בפוליטיקה ובשלטון. לרבנשיסטים מיוחסת השפעה על כניסתה של צרפת לברית עם רוסיה, שהובילה לברית המשולשת עם אנגליה ורוסיה, למלחמת העולם הראשונה ולרצח ז'אן ז'ורס, שהתנגד למלחמה.

השבת מחוזות המחלוקת לידי צרפת, בהתאם לסעיף 51 שבחוזה ורסאי משנת 1919, היה אקורד הסיום של הרבנשיזם הצרפתי, אך פתח את הדלת לרבנשיזם חדש, הרבנשיזם הגרמני, שהיה בין הגורמים למלחמת העולם השנייה.

גם פירוקה של האימפריה האוסטרו-הונגרית והקמת מדינות לאום, שכללו מיעוטים הונגריים, הביאו להופעת הרבנשיזם ההונגרי, ששאף להשיב טריטוריות אלה לניהול הונגרי. פירוק חבלים מרומניה הגדולה, בתקופה שקדמה למלחמת העולם השנייה, הביא להופעת הרבנשיזם הרומני, בעיקר כלפי צפון טרנסילבניה, שעברה לידי ההונגרים בהתאם לתכתיב וינה, אך גם כלפי ברית המועצות, שהשתלטה על בסרביה וצפון בוקובינה.

## קישורים חיצוניים

קטגוריה:אירדנטיות
קטגוריה:אירופה: היסטוריה
קטגוריה:לאומיות
קטגוריה:צרפת: העת החדשה
קטגוריה:גרמניה: היסטוריה
קטגוריה:הונגריה: היסטוריה
קטגוריה:רומניה: היסטוריה
קטגוריה:מילים וביטויים בצרפתית
קטגוריה:נקמה
דוד בר-רב-האי

**דוד בר-רב-האי (בורובוי)** (10 ביולי 1894 – 14 ביולי 1977) היה מפעילי מפא"י והפועל הצעיר וחבר הכנסת מטעם מפא"י.

## קורות חיים
בר-רב-האי, בן לאה (בת דוד בילליג) ויעקב בורובוי, נולד בניז'ין שבמחוז צ'רניהיב, שהשתייכה ל (כיום באוקראינה). הוא אחיו של שאול בורובוי, היסטוריון וכלכלן סובייטי, ושל לב בורובוי, בלשן ומתורגמן. ב-1919 נשא לאישה את שולמית, בתם של מאיר ודינה ואחותו של נחום חת, אשר למדה רפואת ילדים ויותר מאוחר כיהנה כיו"ר ויצו. במסגרת הפועל הצעיר היה מזכיר קהילת אודסה בין 1919 ל-1921, פעילות זו הביאה אותו לריצוי עונש מאסר בסיביר. עלה לארץ ישראל בשנת 1924. למד בבית הספר המנדטורי למשפטים והוסמך כעורך דין. החל משנת 1944 שימש כחבר הוועד הלאומי והשתתף בקונגרסים הציוניים ה-14, ה-19, ה-20 וה-21. בשנים 1949–1965 כיהן בר-רב-האי כחבר הכנסת מהכנסת הראשונה עד הכנסת החמישית מטעם מפא"י. בבחירות אלו שימש כסגנו של יושב ראש ועדת הבחירות המרכזית לכנסת מנחם דונקלבלום. במקביל ולאחר סיום כהונתו בכנסת היה בעל משרד עורכי דין פעיל בחיפה, שייצג בין היתר במשך שנים רבות את הטכניון.

נקבר בבית הקברות חוף הכרמל בחיפה. על שמו רחוב בעיר.

ארכיונו האישי שמור בארכיון העיר חיפה.

## לקריאה נוספת
* 'בר־רב־האי (בורובוי), דוד', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 118 

## קישורים חיצוניים
* 
* 
* 

## הערות שוליים

קטגוריה:חברי הכנסת מטעם מפא"י
קטגוריה:אנשי העלייה הרביעית
קטגוריה:חברי אספת הנבחרים השלישית
קטגוריה:חברי הוועד הלאומי
קטגוריה:עורכי דין ישראלים במאה ה-20
קטגוריה:חיפה: חברי הכנסת
קטגוריה:חברי מועצת המדינה הזמנית מטעם מפא"י
קטגוריה:חברי הפועל הצעיר
קטגוריה:חברי הכנסת השנייה
קטגוריה:חברי הכנסת השלישית
קטגוריה:חברי הכנסת הרביעית
קטגוריה:חברי הכנסת החמישית
קטגוריה:ישראלים ילידי האימפריה הרוסית
קטגוריה:יושבי ראש ועדת הכנסת
קטגוריה:בוגרי בית הספר המנדטורי למשפטים
קטגוריה:פעילים ציונים באוקראינה
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1894
קטגוריה:ישראלים שנפטרו ב-1977
פחד ראשוני

**פחד ראשוני** (באנגלית: **Primal Fear**) הוא סרט מתח אמריקני משנת 1996 בבימויו של גרגורי הובליט, ובכיכובם של ריצ'רד גיר, לורה ליני ואדוארד נורטון .כשהאחרון זכה בפרס גלובוס הזהב בקטגוריית שחקן משנה ואף היה מועמד לפרס האוסקר בקטגוריה זו כשהייתה לו זו הופעתו הראשונה בסרט כלשהו.

סיפור הסרט מנסה לבחון מזווית ביקורתית את חזקת החפות, לפיה יש לראות אדם כחף מפשע עד שהוכחה אשמתו מעבר לספק סביר.

## עלילה
הסרט נפתח בסצנת רצח של ארכיבישוף בכיר בשיקגו. המשטרה עוצרת את אחד מנערי המזבח בכנסיית הארכיבישוף (בגילומו של אדוארד נורטון) שנתפס כשהוא נמלט מהמשטרה בעודו מכוסה בדם. מרטין וייל עורך דין בכיר (בגילומו של ריצ'רד גיר) מתגייס להגנת הצעיר ומולו מתייצבת עורכת דין מטעם התביעה, ז'אנט ואנאבייל שהיא גם חברתו לשעבר של וייל.

נער המזבח מתגלה כצעיר ביישן, הסובל מגמגום קשה וסממנים של פיגור שכלי קל. הנער טוען שלא ביצע את הרצח ועורך הדין מאמין לו. המשפט יוצא לדרך כאשר ההגנה נוקטת באסטרטגית "האיש השלישי" מתוך מטרה להוכיח שאדם אחר ביצע את הרצח. במקביל מתחילה פסיכיאטרית מטעם ההגנה לעבוד עם נער המזבח ולצלם את פגישותיהם. במסגרת הטיפול מתגלה סיפור חייו הקשה של הצעיר הכולל מגורים ברחוב. הנער מספר כי הוא אסיר תודה לארכיבישוף שהציל אותו מחיי הרחוב.

במקביל מתגלות אצל הנער תנודות אישיותיות והתפרצויות זעם הגורמות לפסיכולוגית להבין שהצעיר סובל מפיצול אישיות וקיימת בו אישיות נוספת המתפרצת תחת לחץ. עורך הדין מגלה קלטת וידאו המתעדת התעללות מינית של הארכיבישוף בצעיר ובצעירים נוספים. עורך הדין והפסיכיאטרית מגיעים למסקנה שהאישיות השנייה של הצעיר היא שרצחה את הארכיבישוף. הם משנים את קו ההגנה של המשפט לאי שפיות ומעלים את הצעיר להעיד מתוך מטרה ללחוץ את הצעיר עד להתפרצות האישיות האחרת. הצעיר אכן מתפרץ והשופטת לכן מבטלת את המשפט ומורה להעביר אותו להסתכלות פסיכיאטרית בבית החולים.

בסצנת הסיום של הסרט מגלה עורך הדין שנער המזבח התמים והמגמגם היה אישיות אותה בנה הצעיר, וכי הוא אינו סובל מפיצול אישיות אלא העמיד פנים כדי שיוכל לרצוח את הארכיבישוף ולצאת זכאי. 

## צוות השחקנים

## ביקורות ותגובות
הסרט זכה לביקורות טובות במיוחד ורשם ציון של 74% מתוך 43 ביקורות באתר ריכוז הביקורות Rotten Tomatoes. אדוארד נורטון בסרטו הראשון בקריירה זכה לשלל פרסים בקטגוריית שחקן המשנה. נורטון זכה בגלובוס הזהב, באגודת מבקרי הסרטים בבוסטון, פלורידה, לוס אנג'לס, טקסס, קנזס ואיגוד המבקרים בחוף המזרחי. איגוד מבקרי הקולנוע בשיקגו בחר בו לשחקן המבטיח של השנה.

## קישורים חיצוניים

* Primal Fear, קדימון באתר YouTube

קטגוריה:ערכים שבהם תבנית בריטניקה אינה מתאימה
קטגוריה:סרטי מתח אמריקאיים
קטגוריה:סרטי בית משפט אמריקאיים
קטגוריה:סרטים אמריקאיים משנת 1996
קטגוריה:סרטי 1996
קטגוריה:סרטים על הפרעת זהות דיסוציאטיבית
קטגוריה:סרטים המבוססים על רומנים אמריקאים
יחיאל דובדבני

**יחיאל דובדבני** (27 בינואר 1896 – 30 באפריל 1988) היה פעיל ציוני ממייסדי קיבוץ גבעת השלושה, חבר הכנסת הראשונה ומראשי התנועה הקיבוצית וחברת מקורות.

## ביוגרפיה

דובדבני נולד, בשם יחיאל ויינשל, בעיירה זליה, פלך ווהלין שהייתה בתחומי האימפריה הרוסית (כיום נמצא היישוב בתחומי אוקראינה). למד בבית ספר תיכון בקייב ושנה אחת באוניברסיטה. עלה לארץ בשנת 1923.

בשנת 1925 היה בין המייסדים של קיבוץ גבעת השלושה. היה מזכיר מפא"י בשנים 1939–1940 ונמנה עם ראשי התנועה הקיבוצית. היה מזכיר מועצת פועלי פתח תקווה.

במלחמת העולם השנייה התגייס לבריגדה היהודית. בשנת 1945, לקראת סיום מלחמת העולם השנייה, במסגרת פעילות תנועת הבריחה, עסק בהקמה והפעלת הקהילות היהודיות באירופה, הקמת רשת בתי ספר וגני ילדים עבריים עבור השורדים, הקמת חוות הכשרה לנוער ולחלוצים וסיוע בעלייה לארץ. היה יושב ראש "המרכז לגולה" במסגרתו פעלו נציגים של כל היחידות העבריות שהשתתפו בארצות השונות באירופה במלחמת העולם השנייה. נחשב לראשון ממפקדי הבריחה באירופה.עם קום המדינה נבחר דובדבני לכנסת הראשונה מטעם מפא"י.

עם הפילוג בקיבוץ המאוחד בשנת 1951 עזב עם חבריו, שלא היו מוכנים לקבל את הדוקטרינה של יוצאי השומר הצעיר במפ"ם, את גבעת השלושה. היה בין מקימי קיבוץ עינת (שנוסד בשנת 1952 על ידי עוזבי גבעת השלושה יחד עם עוזבי קיבוץ רמת הכובש). היה המזכיר הראשון של איחוד הקיבוצים (הפלג המזוהה עם מפא"י שפרש מן הקיבוץ המאוחד).

דובדבני היה מנכ"ל חברת מקורות בשנים 1954–1964 ויושב ראש הדירקטוריון שלה בשנים 1962–1964.

נפטר ב-30 באפריל 1988 ונקבר בבית הקברות בקיבוץ עינת.

## קישורים חיצוניים
* 
* 
* יחיאל דובדבני באתר קיבוץ עינת 

## הערות שוליים

קטגוריה:חברי הכנסת מטעם מפא"י
קטגוריה:אנשי העלייה השלישית
קטגוריה:יהודים מווהלין
קטגוריה:מזכירי מועצות פועלים
קטגוריה:לוחמי הבריגדה היהודית
קטגוריה:הבריחה
קטגוריה:דירקטורים ישראלים
קטגוריה:מזכירי התנועות הקיבוציות
קטגוריה:חברי הכנסת הראשונה
קטגוריה:יושבי ראש מקורות
קטגוריה:חברי מועצת המדינה הזמנית מטעם מפא"י
קטגוריה:מנכ"לי מקורות
קטגוריה:גבעת השלושה: אישים
קטגוריה:עינת: אישים
קטגוריה:אישים הקבורים בעינת
קטגוריה:ישראלים שנולדו ב-1896
קטגוריה:ישראלים שנפטרו ב-1988
רחל בן ארי

**רחל בן ארי (בר רב האי)** (נולדה ב-24 במרץ 1957) היא עורכת דין ישראלית, בין השנים 2008 ל-2014 כיהנה כנציגת לשכת עורכי הדין בוועדה לבחירת שופטים. בין השנים 2002 ל-2011 כיהנה כראש ועד מחוז חיפה של לשכת עורכי הדין בישראל. בן ארי היא האישה הראשונה שכיהנה בתפקיד זה.

## ביוגרפיה
בן ארי, ילידת חיפה, היא דור שלישי למשפחת משפטנים ופעילי ציבור חיפאית. סבה, עוה"ד דוד בר-רב-האי, היה חבר כנסת מטעם מפא"י מהכנסת הראשונה ועד הכנסת החמישית. סבא מצד אמה, צבי בוטקובסקי, היה ממייסדי חדרה ופעיל במוסדות היישוב. אביה עוה"ד מאיר בר רב האי היה שנים רבות חבר מועצת העיר חיפה. אחד השותפים במשרד בר רב האי היה תיאודור אור, שלימים התמנה לשופט בבית המשפט העליון.

בן ארי סיימה את בית הספר הריאלי העברי בחיפה בשנת 1975 והיא בוגרת הפקולטה למשפטים שבאוניברסיטת תל אביב. עם סיום לימודיה התמחתה בבית המשפט המחוזי בתל אביב אצל השופט מרדכי בן דרור, ועם תום התמחותה חזרה לעיר חיפה והצטרפה למשרד עורכי הדין המשפחתי. בשנת 1998 הקימה משרד משלה, ביחד עם עורך הדין אדם פיש. בשנת 2002 נבחרה לראשונה לראשות ועד מחוז חיפה של לשכת עורכי-הדין, ובשנת 2007 שבה ונבחרה לתפקיד זה ברוב גדול.

משרד רחל בן ארי, אדם פיש ושות', שהיא עומדת בראשו, אותו הקימה לצד עו"ד אדם פיש, הוא אחד הגדולים בעיר חיפה. המשרד מתמחה בתחומי משפט שונים, משפט מנהלי, דיני תכנון ובנייה, דיני עבודה, משפט מסחרי, ליטיגציה ועוד. המשרד משמש כיועץ משפטי למרבית מוסדות החינוך הגדולים בארץ, ובין היתר מייצג במשך עשרות רבות של שנים, ועד עצם היום הזה, את הטכניון, האוניברסיטה הפתוחה, המכללה האקדמית תל-חי ועוד.

בן ארי היא פעילת ציבור מזה שנים רבות, אף עוד קודם לתפקידה הנוכחי בלשכת עורכי-הדין. היא נמנית עם מייסדי מרכז השופט חיים כהן, בעבר עמדה בראש סניף חיפה של האגודה לזכויות האזרח ומשרדה מספק באופן שוטף שירותי פרו בונו (ללא תשלום) בתיקים עקרוניים.

בדצמבר 2008 נבחרה על ידי המועצה הארצית של לשכת עורכי-הדין לכהן בוועדה למינוי שופטים. בשנת 2011, מונתה בן ארי פעם נוספת לנציגת לשכת עורכי הדין לוועדה, וזאת תוך כדי סערה ציבורית רחבה בקשר לוועדה זו, ובצד ניסיון של ח"כים להשפיע ולקבוע מי יהיו נציגי לשכת עורכי הדין בוועדה.

## ראו גם
* נשים ראשונות בתפקידים ציבוריים בישראל

## לקריאה נוספת
* הערך "רחל בן ארי" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 69, 2018, חיפה.

## קישורים חיצוניים
* משרד עורכי הדין רחל בן ארי, אדם פיש ושות'
* 
* 
* 
* 
* 

קטגוריה:חיפה: אישים
קטגוריה:עורכות דין ישראליות
קטגוריה:עורכי דין ישראלים
קטגוריה:פעילי האגודה לזכויות האזרח
קטגוריה:פעילות האגודה לזכויות האזרח
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:נציגי לשכת עורכי הדין בוועדה לבחירת שופטים
קטגוריה:ישראליות שנולדו ב-1957
קטגוריה:ישראלים שנולדו ב-1957
Vocoder

**Voice Coder**, בקיצור **Vocoder** (ווקודר) ובעברית "**[[מקודד]] דיבור**" או "**מקודד קול**" הוא אלגוריתם שתפקידו לשנות את הקידוד של קול דיבור אנושי.

באופן רגיל, לדוגמה בשיחות טלפון, כל שנייה של דיבור מקודדת ל-64,000 ביטים (64Kbps). באמצעות שימוש ב-Vocoder ניתן לדחוס את אותות הדיבור לנפחים נמוכים בהרבה. כתוצאה מכך, ניתן להקטין את גודלם של קובצי הקלטה של דיבור, וברשתות תקשורת שמעבירות דיבור ניתן למנוע עומסים ולחסוך רוחב פס.

לרוב, הדחיסה שה-Vocoder מבצע היא דחיסה מאבדת נתונים. השמטה של הנתונים הבאים מאפשרת הורדה משמעותית בנפח הנתונים מבלי לפגוע בדיבור עצמו:
* רגעים של שקט (בין אותיות ובין מילים)
* רעשי רקע, מוזיקת רקע וצלילים נוספים שאינם דיבור אנושי
* נתונים נוספים שהאוזן האנושית אינה מבחינה בהם באופן רגיל

בנוסף, בגלל שהדיבור האנושי מופק בריאות, מיתרי הקול וחלל הפה - חלק מהמקודדים לא שומרים על האות המקורי, אלא שומרים שיערוך מסוים של המאפיינים הפיזיקליים שבאמצעותם הופק הקול.

כל ה-Vocoders פועלים בשאיפה שלא לפגוע ביכולתם של המאזינים להבין את הדיבור שהם שומעים.

## דוגמה למקודדי דיבור
* אופוס
* CELP
* HILN
* Speex - פורמט חופשי
* G.723
* G.729
* AMR - Adaptive Multi Rate
* AMR-WB - AMR Wide Band
* AMR-WB+
* EVS - Enhanced Voice Services
* HR - Half-Rate
* EFR - Enhanced Full Rate

## ראו גם
* VoIP
* טלפון מבוסס אינטרנט

## קישורים חיצוניים

קטגוריה:טכנולוגיה תקשורתית
קטגוריה:דחיסת נתונים
פסל ברתולומאו קולאוני

ממוזער|שמאל|250px
[ממוזער|שמאל|250px|צילום של האנדרטה מסוף [המאה ה-19]]
**פסל ברתולומאו קולאוני** (1481–1496) היא מצבת זיכרון עשויה ברונזה הניצבת בכיכר הקדושים ג'ובאני ופאולו (באיטלקית: Campo SS. Giovanni e Paolo) בוונציה. האנדרטה, בגובה של 395 ס"מ, פוסלה על ידי הפסל האיטלקי אנדראה דל ורוקיו ועשייתה נשלמה בידי אלסנדרו ליאופרדי (Alessandro Leopardi).

הפסל הוקם לזכרו של הקונדיטורה (Condottieri) ברתולמאו קולאוני, אשר נפטר בשנת 1475 והותיר בצוואתו את הבקשה כי יבנה לכבודו פסל ברונזה בכיכר סן מרקו בעיר. אולם, בישיבה אשר התנהלה ב-30 ביולי 1479, החליטה הסניורה של ונציה כי האנדרטה תוקם במקום אחר בעיר. התחרות לעיצוב האנדרטה השתתפו אמנים כגון ברתולומיאו בלאנו (Bartolomeo Bellano) ואלכסנדרו ליאופרדי. באפריל 1480 הוכרז ורוקיו כמנצח בתחרות. עם מותו של ורוקיו, בשנת 1488, נותר דגם האנדרטה שיצר ובו פסל הסוס היה עדיין לא גמור. בנוסף נותר עוד ליצוק את הפסל בברונזה. מלאכת הפיסול והיציקה הושלמה בידי ליאופרדי וחתימתו מצויה על ריתמת הסוס.

האנדרטה פוסלה כ-40 שנה לאחר יצירת האנדרטה לארסמו דה נרני ("גאטאמלאטה") בידי דונטלו בעיר פדובה. באנדרטה של ורוקיו בולטת ההתקדמות בעיצוב התנועה של הסוס, שאינו זקוק עוד לתמיכה, ובחיבור הטבעי יותר בין הפרש לסוסו, חיבור המתבטא בפרופורציה נכונה יותר בין הרוכב לסוס ובתנוחת הרכיבה. פניו של קוליאוני מעוצבות בהבעה בעלת אפקט דרמאטי. פניו שקטות אך בעלות ריכוז ועוצמה המתבטאת גם בעיצוב שרירי הפנים. גם גופו של הסוס מעוצב באקספרסביות. הוא נמצא בצעידה זקופה, רגלו הקדמית מונפת באוויר. שריריו ועורו של הסוס  מתארים בצורה ריאליסטית, באופן יחסי, את המאמץ של הסוס. רעמת השיער שלו מסוגננת  מעט ורתמות הרכיבה מעוטרות בדגמים דקורטיביים מורכבים. גם שריונו של קוליאוני מאופיין גם הוא בפרטים דקורטיביים מורכבים המואמים את סגנון עיצוב השריון בתקופה זו. 

הבסיס הגבוה עליו עומד הפסל הוצב במרכז החלל, כך שניתן להביט בו מכל עבריו. הוא מעוצב בשיש כקוביה מלבנית וגבוהה. הוא מעוטר בפילסטרים בעלי כותרות מפוסלות. בין העמודים הוצבו סמלי משפחה ואצולה המגולפים שיש. תחתית הבסיס מעוטרת בתבליטים ועליהם תיאורי קרבות.
 
## לקריאה נוספת
* אליק מישורי ועדה טיבר, **אמנות הרנסנס באיטליה**, הוצאת האוניברסיטה הפתוחה, תל אביב, 1991, יחידות 7-8, עמ' 182-187. 
* John Pope-Hennessy, Italian Renaissance Sclpture, Phaidon, London, 1971, pp. 298-299

## קישורים חיצוניים

קטגוריה:אנדראה דל ורוקיו
קטגוריה:איטליה: אנדרטאות
קטגוריה:פיסול של תקופת הרנסאנס
קטגוריה:ונציה
ברכת סליחה

**ברכת סליחה** או **סלח לנו**.
הברכה השישית בתפילת שמונה עשרה, לאחר ברכת תשובה ולפני ברכת גאולה. הברכה משתייכת לקבוצת שלוש עשרה ברכות הבקשה שבתפילה בימי חול. עניינה הוא בקשה מבורא עולם שימחל למתפלל וכלל עם ישראל על חטאיהם. ברכת "סלח לנו" עוסקת בצרכים רוחניים ואישיים יחד עם ברכת תשובה וברכת גאולה.

## נוסח הברכה

לפי נוסח ארץ ישראל: "סְלַח לָנוּ אָבִינוּ כִּי חָטָאנוּ לְךָ, מְחֵה וְהַעֲבֵר פְּשָׁעֵינוּ מִנֶּגֶד עֵינֶיךָ, כִּי רַבִּים רַחֲמֶיךָ. בָּרוּךְ אַתָּה ה' הַמַּרְבֶּה לִסְלוֹחַ."

## משמעות הברכה
התפילה מבקשת מחילה מהקב"ה על שני סוגי עבירות: "פשע" ו "חטא". אלו שניים מבין שלושת סוגי העבירות המוזכרות במקרא, כשהעבירה השלישית היא "עוון".

לפי התלמוד, חטא הוא עבירה על מצווה בשוגג - כשלא ידע שזוהי עבירה. לעומתו, פשע הוא עבירה מתוך מרד - הפושע עובר עבירה בכוונת תחילה, וכדי למרוד באלהיו.

הברכה מכוונת לכך שה' לא מסתפק רק בעונש לחוטא ושכר לצדיק, אלא נותן לחוטאים אפשרות לחזור בתשובה, כפי שנאמר בספר יחזקאל:
:"אֱמֹר אֲלֵיהֶם חַי־אָנִי נְאֻם אֲדֹנָי יֱֹיִ, אִם־אֶחְפֹּץ בְּמוֹת הָרָשָׁע, כִּי אִם־בְּשׁוּב רָשָׁע מִדַּרְכּוֹ וְחָיָה; שׁוּבוּ שׁוּבוּ מִדַּרְכֵיכֶם הָרָעִים וְלָמָּה תָמוּתוּ בֵּית יִשְׂרָאֵל".

על פי המדרש, המשפט "חנון המרבה לסלוח" נאמר על ידי המלאכים לאחר שיהודה התוודה על חטאו עם תמר.

## מנהגים

ברוב קהילות האשכנזים נוהגים על פי השל"ה להכות על החזה בעת אמירת המילים "חטאנו" ו"פשענו", בדומה לאמירת וידוי, למנהג חסידי חב"ד בתפילות שאין אחריהן תחנון ובתפילת ערבית לא מכים על החזה.

## סליחות
החל מימי הגאונים, הונהג לומר סליחות בתוך ברכת הסליחה בחזרת הש"ץ של תענית ציבור. מנהג זה התקבל בתקופת הראשונים בכל תפוצות ישראל. ברם, רבי יוסף קארו כתב שמנהג ארץ ישראל בימיו לא לומר את הסליחות בברכת הסליחה אלא להמתין ולאמרם לאחר חזרת הש"ץ, וזהו המנהג שהוא מעדיף. בעקבות זאת עברו לנהוג כך רוב מתפלל נוסח הספרדים. בתקופה מאוחרת יותר, החל מסוף המאה ה-18 החלו גם האשכנזים במזרח אירופה להעביר את הסליחות אל לאחר חזרת הש"ץ. כיום אמירת הסליחות בברכת הסליחה נותרה בקהילות מערב אירופה ומרכזה בלבד. במקרה כזה נוהגים לומר "כי א-ל טוב וסלח אתה" (הנוסח הרגיל בנוסחאות אחרות) במקום "כי מוחל וסולח אתה".

## הערות שוליים

סליחה
שאטילי

**שַאטִילִי** (בגאורגית: **შატილი**) הוא כפר-מצודה היסטורי בגאורגיה ליד הגבול עם צ'צ'ניה. הוא ממוקם במדרון הצפוני של הרי הקווקז הגדול במחוז ההיסטורי חבסורתי, שכיום היא חלק ממחוז מצחתה מתיאנתי. 

הכפר ממוקם עמוק בתוך ערוץ נהר ארר'ון  בגובה של כ-1,400 מטר מעל פני הים, והוא למעשה קומפלקס מיוחד של מצודות מבוצרות מימי הביניים, בתי אבן ומלט ששימשו יחדיו כאזור מגוריהם של מגני המצודות ששמרו על הגבולות הצפון-מזרחיים של הממלכה הגאורגית המאוחדת. המצודות נבנו במבנה מדורג עם בתים עם גג שטוח וכ-60 מגדלים שהיו מקובצים יחדיו כדי ליצור שרשרת של ביצורים.

שאטילי עדיין מאוכלס בכתריסר משפחות, אבל ללא כביש גישה. מה שהופך את המקום ללא נגיש בחורף. הכפר הוא יעד מועדף על תיירים ומטפסי הרים.

## קישורים חיצוניים

* שאטילי, באתר אונסק"ו 

קטגוריה:גאורגיה: יישובים
קטגוריה:גאורגיה: מצודות
קטגוריה:ממלכת גאורגיה
קטגוריה:כארתלי
עזרובעל

**עַזְרֻבַּעַל** (𐤏𐤆𐤓𐤁𐤏𐤋) הוא שם פניקי ששימש בקרתגו, ומשמעותו היא בקירוב 'עזרת הבעל' (מקביל לשם העברי ). בלטינית, ובעקבותיה בשפות אירופה, מכונה 'אסדרובל' (Hasdrubal) או בדומה לכך.
תינוזאורים בפעולה

**תינוזאורים בפעולה** (באנגלית: **Dino babies**) היא סדרה מצוירת מבית היוצר של ה-BBC, אשר הופקה בין השנים 1994–1996 במשך שתי עונות. הסדרה שודרה בישראל בטלוויזיה החינוכית בין השנים 1995–1996. הסדרה מתמקדת בעלילותיהם של שישה דינוזאורים שעוברים הרפתקאות שונות.

## דמויות ראשיות
*** סטגו** (Stanley) – מנהיג החבורה.
***ברונטו** (Franklin) – אחיו הגדול של טירנו.
***טירנו** (Marshall) – הדינוזאור הנמוך בחבורה, לובש תחתונים כחולים (שאר הדינוזאורים ערומים לגמרי). אחיו הקטן של ברונטו.
***דיפלו** (Truman) – הגאון והחנוני שבחבורה שמספר סיפורים. מרכיב משקפיים.
***אנאטי** (La Brea) – "זאת שיודעת הכול" בחבורה שתמיד "כשלדיפלו יש סיפור היא מתקנת לו את הסוף". היא הנקבה היחידה בחבורה.
***דק** (Dak) – לדק שני פרצופים, מצד אחד הוא "הרשע" בסדרה שמסבך את החבורה בצרות ומקשה עליהם את החיים, ומצד שני הוא מתגלה בסדרה כיצור רגשי ועדין. הוא מעצבן את אנאטי בקביעות.

בחלק מפרקי הסדרה מופיעים גם עכביש-ענק ודרקון-יורק-אש.

## קישורים חיצוניים

* 

 
קטגוריה:סדרות טלוויזיה בריטיות לילדים
קטגוריה:סדרות טלוויזיה איריות לילדים
קטגוריה:סדרות הנפשה בריטיות
קטגוריה:סדרות הנפשה איריות
קטגוריה:סדרות טלוויזיה בריטיות שעלו לשידור בשנות ה-1990
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה על דינוזאורים
לאהוב או לא לאהוב

**לאהוב או לא לאהוב** (אנגלית: How to Deal) הידוע גם בשם איך להסתדר, הוא סרט רומנטי משנת 2003 המבוסס על מישהו כמוך והקיץ ההוא מאת שרה דסן.

## עלילה
האלי מרטין היא נערה מתבגרת המתמודדת עם האהבה כאשר סביבה היא צריכה להתמודד עם בית הספר, עם מערכת היחסים בין הוריה שמתפוררת וכן חתונת אחות שלא נראית כי הולכת להתקיים. היא חווה מות של חבר ואת הבעיות עמם כל נערת תיכונים מתבגרת מתמודדת. במהלך כל הבלגן הזה היא מוצאת עצמה מתאהבת בנער מכיתתה ששמו מייקון וצריכה להתמודד עם אהבה והשיגעון, לטענה, שנגרם בעקבותיה.

## שחקנים
*מנדי מור - האלי מארי מרטין
*אליסון ג'ני – לידיה ויליאמס מרטין
*טרנט פורד – מייקון פורסטר
*אלכסנדרה הולדן - סקרלט סמית'
*מרי קתרין גריסון - אשלי רנה מרטין
*מקנזי אסטין – לויס גיבסון וורשר השני
*פיטר גלגר – לן מרטין
*קוני ריי – מריון סמית'
*ג'ון וייט – מייקל שרווד
*נינה פוץ' – סבתא ויליאמס
*דילן בייקר – סטיב בקווית'
*סוניה סמיטס - קרול וורשר
*לורה קטאלנו - לורנה קווין
*ריי קאנרט - דונלד שרווד
*אנדרו גיליס - באק וורשר
*אליסון מקלוד - שרון שרווד

## מוזיקת רקע




## קישורים חיצוניים
* 

* ריאיון עם מנדי מור על הסרט

קטגוריה:סרטי 2003
קטגוריה:סרטים רומנטיים
קטגוריה:סרטי נעורים אמריקאיים
קטגוריה:סרטים אמריקאיים מבוססי ספרים
קטגוריה:סרטים המבוססים על רומנים אמריקאים
1999 במדע

רשימת אירועים מדעיים עיקריים שהתרחשו ב-1999.
[ממוזער|הדמיית אמן של פעולת הגשושית [סטארדאסט]]
## ביולוגיה
* גילוי חיידק Thiomargarita namibiensis בגודל 0.3 מילימטר.

## חקר החלל
* 7 בפברואר – שיגור החללית האמריקאית סטארדאסט לחקר הרכבו של השביט וילט 2 ואת זנבו

## כימיה
* גילוי אוגאנסון וליברמוריום - יסוד כימי שמספרו 116 ו-118. בהמשך התברר שגיולי היה מבוסס על דיווח שגוי.

## מדעי המחשב
* 17 במאי – הפעלת SETI@home, פרויקט חישוב מבוזר קהילתי

## פרסים

* פרס נובל
** פרס נובל לפיזיקה - חרארד 'ט הופט ומרטינוס פלטמן על הבהרת המבנה הקוונטי של האינטראקציות האלקטרו-חלשות בפיזיקה.
** פרס נובל לכימיה - אחמד זוויל, על מחקריו בתחום מצבי המעבר בתגובות כימיות תוך שימוש בספקטרוסקופיות פמטו-שנייה.
** פרס נובל לפיזיולוגיה ורפואה - גינתר בלובל, על הגילוי כי חלבונים שזה עתה סונתזו מכילים "תוויות כתובת" המכוונות אותם למיקום הנכון בתא.
** פרס נובל לכלכלה - רוברט מנדל (ארצות הברית) על הניתוח של מדיניות מוניטרית ופיסקלית תחת משטרים שונים של שער חליפין ועל הניתוח של אזורי מטבע אופטימליים.
*פרס טיורינג - פרד ברוקס

## נפטרו
* 21 בפברואר – גרטרוד עליון, ביוכימאית אמריקאית ממוצא יהודי, כלת פרס נובל לפיזיולוגיה ורפואה  לשנת 1988.
* 25 בפברואר – גלן תיאודור סיבורג, כימאי אמריקאי ממוצא שוודי, חתן פרס נובל לכימיה לשנת 1951, "על חלקו בתגליות בתחום הכימיה של היסודות הטרנס-אורניים"
* 28 באפריל – ארתור שולוב, פיזיקאי אמריקאי ממוצא יהודי, חתן פרס נובל לפיזיקה לשנת 1981.

## קישורים חיצוניים

*
קאנדאבו

שמאל|ממוזער|220px|האי קאנדאבו ואיי פיג'י
**קאנדאבו** (אנגלית: Kadavu) הוא האי הרביעי בגודלו בקבוצת איי פיג'י, ששטחו 411 קמ"ר. האי נמצא מדרום לאי ויטי לבו והמרכז המנהלי שלו ווניסאה.
## גאוגרפיה
האי הוא ממקור געשי, צר ומאורך ומתנשא לגובה ממוצע של 500 מטר. אורכו 60 קילומטר, בעל רצועת חוף קצרה ורק שניים מתוך 75 הכפרים שבו מרוחקים מעט מהחוף. כל השאר צמודים לרצועת החוף הצרה. מערכת הדרכים מוגבלת ומרבית התנועה בין הכפרים היא רגלית או בעזרת סירות לאורך החופים.

כלכלת האי מתבססת על חקלאות, כאשר הגידול המסחרי העיקרי הוא צמח המשקה הנקרא בפיג'י יאנגונה והמוכר ברחבי האוקיינוס השקט בשם קאוה. המשקה, שהוא בעל אפקט נרקוטי, מיוצר משורשי הצמח, לאחר ייבושם ודילולם במים. בנוסף גדלים באי גידולי השורש המסורתיים: טארו, יאם, קסאווה וקומלה (באטאטה). כל הגידולים מתבצעים תחת חקלאות מסורתית - חקלאות נדודים, המתאפיינת במחזור שדות.

אוכלוסיית האי צומחת בקצב איטי בשנים האחרונות. האי סובל מהגירה קבועה של אוכלוסייה לחלקים אחרים של פיג'י, בייחוד לאזור הבירה סובה. זרם הגירה נוסף הוא הגירה זמנית, המתאפיין ביציאה לתקופה של מספר חודשים לתעסוקה בשכר במוקדי תעסוקה באיים האחרים, כולל בענפי התיירות. השיבה אל הכפר בקאנדאבו מביאה איתה הכנסה שאינה יכולה להיווצר ממקורות מקומיים. בשנים האחרונות התווספו מקורות פרנסה נוספים: ייצור ויצוא מחצלות - תעסוקת נשים בעיקר, ומספר מוקדי תיירות קטנים. בחלקו המערבי של האי ישנו אתר גלישת גלים המושך תיירים.

## קישורים חיצוניים

* 

קטגוריה:פיג'י: איים
גופר (פרוטוקול תקשורת)

**גופר** (באנגלית: **Gopher**) הוא פרוטוקול תקשורת לחיפוש ואחזור מסמכים באינטרנט. לפרוטוקול גופר כמה תכונות שאינן נתמכות באופן טבעי ברשת האינטרנט והוא כופה סידור היררכי נוקשה של המידע המאוחסן בו. התפריטים וממשק המשתמש הם טקסטואליים ומתאימים מאוד לסביבת עבודה שבה המשתמשים מרוחקים מהמחשבים, סביבת עבודה שהייתה נפוצה בעת המצאת הפרוטוקול. פרוטוקול הגופר היה בשימוש עד שהוחלף על ידי פרוטוקול ה-HyperText Transfer Protocol. 

הסיבות לשמו של הגופר:
# באנגלית המחפש אומר למערכת "go for" (דמיון פונטי). 
# מערכת האינטרנט נראית כמו סבך של מאורות חולד (gopher).
# הגופר הומצא באוניברסיטת מינסוטה. מינסוטה נקראת "Gopher State" וכן קבוצות הספורט של האוניברסיטה נקראות "חולדי הזהב" ("Golden Gophers").

קטגוריה:פרוטוקולי תקשורת
קטגוריה:מנועי חיפוש
קטגוריה:היסטוריה של האינטרנט
אנדיז'ן

**אנדיז'ן** (באוזבקית: **Андижон**/**Andijon**; ברוסית: **Андижан**; בפרסית: **اندیجان**, תעתיק מדויק: **אנדיג'אן**) היא בירת המחוז המזרחי ביותר באוזבקיסטן, הקרוי על שמה. העיר שוכנת בדרום-מזרח עמק פרגנה, כ-270 ק"מ דרום-מזרחית לבירה טשקנט ובסמוך לגבול עם קירגיזסטן.

## היסטוריה
אנדיז'ן היא אחת מהערים העתיקות ביותר בעמק פרגנה. מקובל לשער שהעיר הוקמה במאה השנייה לפני הספירה, בנתיב דרך המשי המפורסמת. אנדיז'ן היא מולדתו של באבור, מייסד האימפריה המוגולית.

החל משנת 1876 ועד השתלטות הבולשביקים הייתה אנדיז'ן חלק מהאימפריה הרוסית. בשנת 1902 התרחשה באזור אנדז'ן רעידת אדמה שגרמה להרס כמעט מוחלט של כל הרובע העתיק בעיר.

ב-13 במאי 2005 נעצרו באנדיז'ן 23 אנשי עסקים, שלפי טענת הממשלה היו חברים בארגון האסלאמיסטי "אקרמיה". בעקבות המעצר פרצו מהומות בעיר, ואלפי בני אדם צבאו על בניין העירייה. ממשלת אוזבקיסטן שלחה לעיר כ-5,000 שוטרים, ואלה דיכאו את המהומות בכוח.
לפי הגרסה הרשמית של הממשלה נהרגו במהומות 169 איש. האופוזיציה טוענת שמספר ההרוגים קרוב ל-700.

## דמוגרפיה

על פי אומדן רשמי מתאריך 1 בינואר 2025, אוכלוסיית העיר מנתה 492,425 בני אדם, מה שהופך אותה לעיר הרביעית בגודלה באוזבקיסטן, אחרי טשקנט, נמנגן וסמרקנד.

## גלריית תמונות

קובץ:Andijan state university.jpg|
קובץ:Jami Mosque in Andijan.jpg|המסגד הגדול באנדיז'ן
קובץ:Aeraport.jpg|


## קישורים חיצוניים

* 

## הערות שוליים

קטגוריה:אוזבקיסטן: ערים
הפולמוס הרבני-קראי

**הפולמוס הרבני-קראי** הוא הוויכוח ארוך השנים בין היהדות הרבנית לקראית, הנסוב בעיקר על אמונת הראשונים בתורה שבעל פה וסמכותה המחייבת. שיא הפולמוס היה בימי הביניים המוקדמים, אך הוא התנהל אף במאה ה-19.

## נושאים עיקריים
הנשיא ענן בן דוד, הנחשב חליפות למבשרה החשוב או למייסדה של הקראות, דחה את תוקפה של התורה שבעל פה, את מקורה האלוהי ואת סמכותם המחייבת של הרבנים כמפרשיה. חכמי הקראים המשיכו בדרכו וקידשו את המקרא לבדו. בין היתר, נימקו את טענתם בכך שאלוהים ציווה במפורש לא להוסיף ולא לגרוע מתוך דברי התורה. "אֵת כָּל הַדָּבָר, אֲשֶׁר אָנֹכִי מְצַוֶּה אֶתְכֶם - אֹתוֹ תִשְׁמְרוּ, לַעֲשׂוֹת: לֹא תֹסֵף עָלָיו, וְלֹא תִגְרַע מִמֶּנּוּ." כמו כן, ציינו שחכמי המשנה והתלמוד חלקו רבות וטענותיהם סותרות במקומות רבים את לשון הכתוב, ולטענתם הוכיח הדבר שלא הסתמכו על מסורת משמים אלא פיתחו אותה בעצמם. האופן בו הוסיפו הרבניים לפרש ולפסוק, בהסתמך על יצירת קודמיהם, הבטיח לשיטת הקראים כי לקורפוס שלהם יצטרפו עוד ועוד טעויות מידי אדם.

מן הצד הרבני, נדחו הטיעונים בהסתמך על הציווי לשמוע בקול החכמים: "כי ייפלא ממך דבר למשפט... ובאת אל-הכהנים הלוים ואל-השֹפֶט אשר יהיה בימים ההם ודרשת והגידו לך את דבר המשפט. ועשית על-פי הדבר אשר יגידו לך... ושמרת לעשות ככל אשר יורוך." הרבניים ראו בקטע זה כמסירת סמכות הפסיקה בידי חכמי כל דור ודור למרות שבהמשך הקטע מצוין "אֲשֶׁר יַגִּידוּ לְךָ מִן הַמָּקוֹם הַהוּא אֲשֶׁר יִבְחַר ה'", בכוונה ברורה לבית המקדש ולסנהדרין שאינם קיימים כעת. בנוסף ציינו שחלקים רבים בתורה הם סתומים ולא מובנים, או חסרים בהם פרטים מהותיים לגבי יישומם ואין אפשרות לקיימם ללא מסורת פרשנית. בראייתם, הקראים עצמם הוכיחו זאת, שהרי היה להם ליקוט תקדימים בשם "סבל הירושה" והם אף קיבלו את הקאנון התנ"כי שקבעו חז"ל עצמם. 
את הטיעונים על ויכוחים וסתירות דחו בכך שהחכמים חלקו על דברים שנשכחו ואבדו במרוצת השנים, בתקופות כמו גזירות אנטיוכוס בהן נתמעטה תורה בישראל. מכנות משותפים רחבים בין החולקים הועלו גם הם כסתירה לטענה. לגבי הניגוד בין התורה שכתב לזו שבעל פה נדחה בנימוק שהאחרונה מבארת, ולא שוללת, את הראשונה.

## תולדות הפולמוס
עוד ענן הנשיא תקף את מה שראה כיומרת הרבניים לטעון שפרשנותם היא בעלת סמכות מחייבת לכלל העם. החכם דניאל בן משה אלקומיסי, הנחשב לפי דעות מסוימות למייסדה האמיתי של הקראות, התמיד בכך אף הוא. הפולמוס הגיע לשיאו בימיהם של רב סעדיה גאון ויריבו סלמון בן ירוחם. הוא נמשך לאורך ימי הביניים, כשעל רקע המחלוקות בדיני הנישואין והגירושין, שתי הקבוצות הכריזו על בני האחרת כממזרים, ובמאה ה-19 התבטא בכתבי החכם אברהם פירקוביץ'.

## לקריאה נוספת
* נתן שור, **תולדות הקראים**, מוסד ביאליק, ירושלים, 2003    

## הערות שוליים

קטגוריה:יהדות קראית
קטגוריה:פולמוסים הלכתיים